Το ύστερο έργο του Γκεόργκε "Das neue Reich" (= «Η νέα Αυτοκρατορία») δημοσιεύθηκε το 1928. Το έργο αυτό ήταν αφιερωμένο, όπως και το "Geheimes Deutschland" (= «Μυστική Γερμανία», γραμμένο το 1922), στον Μπέρτολντ Σενκ φον Στάουφενμπεργκ, ο οποίος το 1944 συμμετέσχε στη Συνωμοσία της 20ής Ιουλίου για τη δολοφονία του Χίτλερ. Το έργο αυτό περιγράφει μία νέα μορφή κοινωνίας, κυβερνώμενης από μία ιεραρχική αριστοκρατία του πνεύματος. Ο Γκεόργκε απέρριπτε κάθε απόπειρα να χρησιμοποιηθεί το έργο για πεζούς πολιτικούς σκοπούς, όπως για τον εθνικοσοσιαλισμό.